א' באדר, התש"פ

‏26/02/2020

סימוכין:138139620

מס' פניה:629462

שולמית בלנק

תאריך פתיחה:

(בתשובתך ציין מספר פניה)

לכבוד

עו"ד אלעד מן עמותת הצלחה

elad@man-barak.com

שלום רב,

**הנדון: בקשה לפי חוק חופש המידע – פסיקת הוצאות**

בפנייתך ביקשת לקבל מידע כדלקמן –

"לשנים 2017, 2018 ו 2019 במובחן ובנפרד, בכל הנוגע לעתירות מנהליות (לבתי המשפט המחוזיים) לרבות הליכי ערעור על עתירות אלו וכן בנוגע לעתירות לבית המשפט העליון בשבתו כבג"צ או בדיון נוסף בבג"צ:

פירוט התיקים בכל שנה בהם ניתנו פסקי דין סופיים או החלטות שונות במסגרתם נפסקו לחובת המשרד או לזכותו הוצאות משפט ו/או שכר טרחת עורך דין. אנא פרטו בהתאם למפרט הבא:

מספר התיק, סוג ההחלטה (פסק דין או החלטה אחרת), סכום ההוצאות שנפסק (ככל שנפסקו סכומים נפרדים בגין הוצאות ובגין שכר טרחה יש לציין זאת), האם הסכום נפסק לטובת או לחובת המשרד.

אנא ציינו גם את מספר התיקים בהם לא נפסקו הוצאות (בכל שנה ולגבי כל אחת מהקטגוריות שצוינו לעיל)."

להלן תשובתנו לפנייתך –



רצ"ב טבלה המציגה נתונים **חלקיים** ביחס לעתירות שהתנהלו מול משרד הבריאות בשנתיים האחרונות שהם הנתונים המצויים בידי המשרד באופן מרוכז.


אין בידי המשרד טבלה המרכזת את כלל הנתונים המבוקשים. על מנת לבנות טבלה המרכזת את הנתונים המבוקשים ביחס לכל העתירות אשר נוהלו מול משרד הבריאות ידרשו מספר רב של ימי עבודה של כוח אדם משפטי. יובהר כי מול משרד הבריאות מתנהלות עשרות רבות של עתירות מדי חודש בעניינים כגון: רישוי מקצועות רפואה, בדיקות כשירות נהיגה, אשפוז פסיכיאטרי כפוי ועוד. איסוף המידע המבוקש ידרוש הקצאת משאבים בלתי סבירה המדברת בעד עצמה. אשר על כן בקשתך לקבלת מלוא המידע נדחית בהתאם לסעיף 8(1) לחוק חופש המידע .

אציין כי שקלתי גם את קיומו של אינטרס ציבורי באיסוף המידע באופן המבוקש ולא מצאתי שאינטרס זה מתקיים, מה גם שמידע כאמור זמין בחלקו לאיסוף באתרי האינטרנט השונים ובאמצעות בתי המשפט.

הנני להודיעך כי לפי סעיף 17 לחוק חופש המידע יש בידך לעתור כנגד החלטה זו לבית המשפט לעניינים מנהליים בירושלים, בתוך 45 יום.

תודה על פנייתך.

 בכבוד רב



שולמית בלנק, עו"ד

ממונה על העמדת המידע לציבור